sagorsarker/bangla-wikipedia huggingface dataset:
১ম সোভিয়েত অ্যান্টার্কটিক অভিযান

প্রথম সোভিয়েত অ্যান্টার্কটিক অভিযানের নেতৃত্বে ছিলেন মিখাইল সমোভ; তার বৈজ্ঞানিক ডেপুটি ছিলেন ভি জি কর্ট। অভিযানটি ৩০ নভেম্বর ১৯৫৫ থেকে ১৯৫৭ সাল পর্যন্ত স্থায়ী ছিল এবং এতে ১২৭ জন অভিযাত্রী সদস্য ও ৭৫ জন ক্রু সদস্য জড়িত ছিলেন।
অভিযানের প্রধান কাজ ছিল মূল ঘাঁটি মির্নিকে সংগঠিত করা এবং সীমিত বৈজ্ঞানিক পর্যবেক্ষণ করা। অন্যান্য কাজগুলো ছিল অভ্যন্তরীণ ঘাঁটি ভস্টক এবং সোভেটস্কায়ার জন্য জায়গা পরিদর্শন; এবং ভারত মহাসাগরের সমুদ্রতত্ত্ব।
হেয়র্হি বুশ্চান

হেয়র্হি মিকলায়োভিচ বুশ্চান (, ; জন্ম: ৩১ মে ১৯৯৪; হেয়র্হি বুশ্চান নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে গোলরক্ষক হিসেবে খেলেন।
২০১০ সালে, বুশ্চান ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২০ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ১০টি ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, বুশ্চান এপর্যন্ত ৬টি শিরোপা জয়লাভ করেছেন, যার সবগুলো তিনি দিনামো কিয়েভের হয়ে জয়লাভ করেছেন।
হেয়র্হি মিকলায়োভিচ বুশ্চান ১৯৯৪ সালের ৩১শে মে তারিখে ইউক্রেনের ওডেসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জামশেদজী টাটা

জামসেটজি নুসেরওয়ানজি টাটা (৩ মার্চ ১৮৩৯ - ১৯ মে ১৯০৪) একজন ভারতীয় অগ্রণী শিল্পপতি ছিলেন, যিনি ভারতের বৃহত্তম সংঘবদ্ধ সংস্থা টাটা গ্রুপ প্রতিষ্ঠা করেছিলেন। তিনি জামশেদপুর শহর প্রতিষ্ঠা করেছিলেন।
তিনি প্রতিষ্ঠা করেছিলেন যা পরবর্তী সময়ে টাটা গ্রুপের প্রতিষ্ঠানে পরিণত হবে। জামসেটজি টাটা কিংবদন্তি "ভারতীয় শিল্পের জনক" হিসাবে বিবেচিত। শিল্পের জগতে তিনি এতটাই প্রভাবশালী ছিলেন যে জওহরলাল নেহেরু টাটাকে এক-ম্যান পরিকল্পনা কমিশন হিসাবে উল্লেখ করেছিলেন। 
প্রথম জীবনে টাটা একজন বণিক ছিলেন, তুলা এবং শূকর আয়রন শিল্পের মধ্যে বহু উদ্যোগের মধ্য দিয়ে ভারতের ব্যবসায়িক জগতে পরিবর্তন আনেন এবং আধুনিক ভারতীয় অর্থনীতির অন্যতম গুরুত্বপূর্ণ নির্মাতা হিসাবে পরিচিত তার অনেক অর্জনের মধ্যে, টাটা জামশেদপুরের টাটা আয়রন এবং স্টিল ওয়ার্কস সংস্থার জন্য উল্লেখযোগ্য। টাটা আয়রন এবং স্টিল ওয়ার্কস ছাড়াও, তিনি আধুনিক ভারতীয় ব্যবসায়ের ভিত্তি হিসাবে দাঁড়িয়ে থাকা আরও অনেক ক্ষেত্রে ব্যবসা প্রতিষ্ঠা করেছিলেন ।
জামশেদজি টাটা ৩ মার্চ ১৮৩৯ সালে নুসেরয়ানজি এবং জীবনভাই টাটাদের কাছে জন্মগ্রহণ করেন দক্ষিণে গুজরাতের নাভসারী শহরে। জামসেদজি টাটা এবং তার পরিবার ছিল জোরাস্ট্রিয়ার সংখ্যালঘু গোষ্ঠীর একটি অংশ বা পার্সিস, যারা ইরানে জরওস্ট্রিয়ানদের অত্যাচার থেকে পালিয়ে ভারতে এসেছিল। তিনি পুরোহিতদের সম্মানিত, তবে দরিদ্র পরিবারে জন্মগ্রহণ করেছিলেন। তাঁর পিতা নুসেরওয়ানজি পার্সী জোরোস্ট্রিয়ান পুরোহিতদের পরিবারে প্রথম ব্যবসায়ী ছিলেন। তাঁর মাতৃভাষা গুজরাটি। তিনি ব্যবসায়ের সূচনা করে পরিবারের প্রথম সদস্য হওয়ার রীতিটি ভেঙেছিলেন। তিনি মুম্বাইয়ে একটি রফতানি বাণিজ্য সংস্থা শুরু করেছিলেন। অন্যান্য জোরোস্ট্রিয়ানদের থেকে আলাদা, জামসেটজি টাটার একটি আনুষ্ঠানিক পাশ্চাত্য শিক্ষা ছিল কারণ তার বাবা-মা দেখেছিলেন যে তিনি অল্প বয়স থেকেই বিশেষ মানসিক পাটিগণিত পেয়েছিলেন। তবে তাঁর আরও আধুনিক শিক্ষা লাভের জন্য তাঁকে পরে বোম্বাই পাঠানো হয়েছিল।
"দ্রুত বর্ধমান বিভিন্ন ধরনের ছায়াময় গাছের সাথে লাগানো প্রশস্ত রাস্তাগুলি অবশ্যই নিশ্চিত করুন। নিশ্চিত হন যে লন এবং উদ্যানগুলির জন্য প্রচুর জায়গা রয়েছে। ফুটবল, হকি এবং পার্কগুলির জন্য বিশাল অঞ্চল সংরক্ষণ করুন। হিন্দু মন্দির, মোহামেডান মসজিদ এবং খ্রিস্টান গীর্জার প্রাথমিক অঞ্চল - "টাটা পুত্র দোরাবকে একটি জনপদে তার দৃষ্টিভঙ্গি সম্পর্কে চিঠি দিয়েছিল যা শেষ পর্যন্ত জামশেদপুরে পরিণত হবে।"
"তিনি এমন লোক নন যে জনসাধারণের চোখে বেস্কের যত্ন করে। তিনি জনসমাগমকে অপছন্দ করতেন, বক্তৃতা দেওয়ার জন্য তাঁর কোন চিন্তা ছিল না, চরিত্রের তার দৃঢ় শক্তি যে কোনও মানুষের উপর ভ্রমণ করা থেকে বিরত ছিল, তবে দুর্দান্ত, কারণ তিনি নিজেই তাঁর নিজের উপায়ে মহান ছিলেন, বেশিরভাগ লোকেরা বুঝতে পেরেছিলেন বলে তার চেয়েও বড় ছিল। তিনি কোন সম্মান চেয়েছিলেন এবং তিনি কোনও সুযোগ-সুবিধার দাবি করেননি, তবে ভারত ও তার অসংখ্য জনগণের অগ্রগতি তাঁর কাছে ছিল চিরস্থায়ী আবেগ। " - "টাটার মৃত্যুতে টাইমস অফ ইন্ডিয়া"
একটি সমীক্ষায় জানা গেছে জামশেদজি টাটা সমগ্র জীবনে জনহিতকর নানাবিধ কাজের জন্য মোট ১ কোটি ৪২ লক্ষ ডলার অর্থ বিনিয়োগ করেছিলেন; যা তাঁকে এমন শ্রেষ্ঠ ধনীদের তালিকার একেবারে প্রথম সারিতে উন্নীত করে যাঁরা জনহিতকর প্রকল্পের সঙ্গে জড়িত।
নেভাল অ্যান্ড ম্যারিটাইম অ্যাকাডেমি

নেভাল অ্যান্ড ম্যারিটাইম একাডেমী হচ্ছে শ্রীলঙ্কা নৌবাহিনীর কর্মকর্তাদের মৌলিক সামরিক প্রশিক্ষণ কেন্দ্র; ১৯৬৭ সালে প্রতিষ্ঠিত এই একাডেমী ২০০১ সালে পূর্ণাঙ্গ রূপ লাভ করে। এটি ত্রিনকোমালিতে অবস্থিত।
শ্রীলঙ্কা নৌবাহিনীর জন্ম ১৯৪৮ সালে হলেও শ্রীলঙ্কাতে নৌ একাডেমী না থাকায় কর্মকর্তাদের প্রশিক্ষণ যুক্তরাজ্যে (রয়্যাল নেভাল কলেজ) হতো, যদিও নাবিকদের প্রশিক্ষণ পুনাওয়ার এসএলএনএস শিকশাতে হতো। কমান্ডার এম. জি. এস. পেরেরা নামের একজন সিংহলী নৌ কর্মকর্তার ঐকান্তিক প্রচেষ্টায় এই একাডেমী শ্রীলঙ্কান নেভাল স্কুল নামে ১৯৬৭ সালে তৈরি হয়।
আড়াই বছর প্রশিক্ষণ শেষে প্রশিক্ষণার্থী ক্যাডেটদেরকে অ্যাক্টিং সাব লেঃ পদে নিয়মিত কমিশন প্রদান করা হয়।
ম্যাগনেসিয়াম সালফাইড

ম্যাগনেসিয়াম সালফাইড একটি অজৈব যৌগ যার রাসায়নিক সংকেত MgS
ম্যাগনেসিয়ামের সাথে সালফার (গন্ধক) অথবা হাইড্রোজেন সালফাইডের বিক্রিয়ায় ম্যাগনেসিয়াম সালফাইড তৈরি করা হয়। মলিক্যুলার বিম এপিটাক্সি দিয়ে এর জিঙ্ক ব্লেন্ড আকার তৈরি করা যায়।
ম্যাগনেসিয়াম সালফাইড বিশুদ্ধ অবস্থায় সাদা স্ফটিকাকার পদার্থ। তবে অবিশুদ্ধ অবস্থায় এটি লালচে বাদামী রঙের গুঁড়ো পাউডারের মতো দেখতে হয়। জলের থেকে প্রায় এটি তিন গুণের কাছাকাছি ভারী। এর ঘনত্ব ২.৮৪ গ্রাম/সিসি এবং গলনাঙ্ক ২০০০ ডিগ্রি সেলসিয়াস। সোডিয়াম, বেরিয়াম, ক্যালসিয়াম প্রভৃতি ধাতুর সালফাইডের রাসায়নিক ধর্মের সাথে ম্যাগনেসিয়াম সালফাইডের এর রাসায়নিক ধর্মের মিল রয়েছে।
আর্দ্রতার সংস্পর্শে ম্যাগনেসিয়াম সালফাইড, হাইড্রোজেন সালফাইড উৎপন্ন করে যা অত্যন্ত বিষাক্ত এবং দাহ্য গ্যাস।
যথাস্থানিক

যথাস্থানিক বা স্বস্থানিক বিশেষণটিকে কোনও ঘটনা যে আদি অবস্থানে ঘটে, বা স্বাভাবিকভাবেই যে অবস্থানে ঘটে কিংবা যথাযথভাবেই যে অবস্থানে ঘটে, সেই অবস্থানটির সাথে কোনও কিছুর সংশ্লিষ্টতা নির্দেশ করতে ব্যবহার করা হয়। এর লাতিন প্রতিশব্দ "ইন সিতু" বা ইংরেজিতে "ইন সিটু" (In situ)। লাতিন পদবন্ধটির আক্ষরিক অর্থ "ঘটনাস্থলে" বা "নির্ধারিত অবস্থানে"। এটিকে 
জ্ঞানবিজ্ঞানের বিভিন্ন শাখায় বিশেষায়িত অর্থে ব্যবহার করা হতে পারে। যেমন পদার্থবিজ্ঞান, রসায়নবিদ্যা, জীববিজ্ঞান বা ভূতত্ত্বে "যথাস্থানিক" কথাটি দিয়ে কী উপায়ে কোনও পরিমাপ বা পরীক্ষা সম্পাদন করা হচ্ছে তা বোঝায়, অর্থাৎ পরীক্ষণ যন্ত্র বা পরিমাপক যন্ত্রটি যে ঘটনাটিকে পরিমাপ/পরীক্ষা করছে, সেটি যে সেই ঘটনার অকুস্থলেই অবস্থিত এবং সেটি যে বিচ্ছিন্ন বা পরীক্ষার আদি পরিস্থিতি থেকে ভিন্ন কোনও পরিস্থিতিতে অবস্থিত নয়, তা বোঝায়।
আন্তর্জাতিক রবীন্দ্রকাব্যপাঠ দিবস

৩০ জুন রবীন্দ্রনাথ ঠাকুরের গীতাঞ্জলি ও অন্যান্য কাব্যের ইংরাজী অনুবাদ হতে কয়েকটি পাঠ করে শ্রোতৃমণ্ডলীকে শোনান বিশ শতকের প্রখ্যাত আইরিশ কবি উইলিয়াম বাটলার ইয়েটস। এই ঘটনাটিকে সামনে রেখে বিশ্বের রবীন্দ্রপিপাসুরা কবিতা পাঠ করেন। গভীর আগ্রহে স্বতঃস্ফূর্তভাবে উদ্‌যাপন করেন আন্তর্জাতিক রবীন্দ্রকাব্যপাঠ দিবস বা আন্তর্জাতিক কাব্যপাঠ দিবস।
পশ্চিমদেশে তথা বিশ্বে রবীন্দ্রনাথের সাহিত্যিক প্রতিষ্ঠার - ভারতবর্ষীয় কবির গৌরব ও খ্যাতির দীর্ঘ ইতিহাসের সূচনা দিবস।
১৯১২ খ্রিস্টাব্দের ৩০শে জুন প্রখ্যাত ইংরেজি শিল্পী উইলিয়াম রদেনস্টাইনের হামস্টেড হিথের বাড়িতে এজরা পাউন্ড, মে সিনক্লেয়ার, আর্নস্ট রিজ, এলিস মেনেল, ইভলিন আন্ডারহিল, অ্যান্ড্রুজ় সহ বিশিষ্ট বিদ্বজনের সামনে স্বয়ং রবীন্দ্রনাথকৃত গীতাঞ্জলির ইংরেজি অনুবাদের কয়েকটি পড়েছিলেন আইরিশ কবি ইয়েট্স।রবীন্দ্রনাথও উপস্থিত ছিলেন সেখানে। সেদিনের এই ঘটনাটা ছিল অত্যন্ত গুরুত্বপূর্ণ। ইংল্যান্ডের বিদ্বসমাজে রবীন্দ্রনাথের প্রথম আত্মপ্রকাশ। তারপর ১৯১২ খ্রিস্টাব্দের ১লা নভেম্বর, ইংরেজি গীতাঞ্জলির – Gitanjali, (Song Offerings) – সীমিত সংস্করণ প্রকাশ করে লন্ডনের ইন্ডিয়া সোসাইটি। ১৯১৩ খ্রিস্টাব্দের ১লা মার্চ, ম্যাকমিলান প্রকাশ করে ইংরেজি গীতাঞ্জলির সুলভ সংস্করণ। ৩০ শে জুন, ১৯১২ থেকে ১৩ ই নভেম্বর, ১৯১৩ এই সতেরো মাসের কম সময়ে বাংলার অপরিচিত বাঙালি কবি জয় করলেন পৃথিবীর সর্ব্বোচ্চ পুরস্কার। বাংলা ভাষা ও সাহিত্য স্থায়ীভাবে সম্মানের আসন লাভ করল। নোবেল প্রাপ্তির সে বার্তা শান্তিনিকেতনে এসেছিল ১৯১৩ খ্রিস্টাব্দের ১৬ই নভেম্বর কবির জামাতা নগেন্দ্রনাথ গঙ্গোপাধ্যায় মারফত।
১৯৮৫ খ্রিস্টাব্দের ১ জানুয়ারি কলকাতার 'টেগোর রিসার্চ ইনস্টিটিউট', তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর পরিচালকগণ যথাক্রমে সোমেন্দ্রনাথ বসু, তৃণা পুরোহিত রায়, কিম ইয়াং সিক এবং তপন বসু, নিজের নিজের মুখপত্রে একযোগে আইরিশ কবি ইয়েট্স কর্তৃক রবীন্দ্রকবিতা পাঠের এই স্মরণীয় দিনটিকে সামনে রেখে আবেদন করেন, যেন প্রতি বছর ৩০ জুন আন্তর্জাতিকস্তরে রবীন্দ্রকাব্যপাঠ দিবস পালন করা হয়। কলকাতার টেগোর রিসার্চ ইনস্টিটিউট বহু বছর ধরে ৩০ শে জুন দিনটিকে "আন্তর্জাতিক রবীন্দ্রকাব্যপাঠ দিবস" হিসাবে পালন করে আসছে। পরবর্তীতে যখন কোন কোন রবীন্দ্র গবেষকের মতে তারিখ নিয়ে বিভ্রান্তি ঘটে, তখন স্থির হয় যে, ২৮ জুন থেকে ১২ জুলাই, এই পক্ষকালের মধ্যে যে কোনও একটি দিন আন্তর্জাতিক রবীন্দ্র কাব্যপাঠ দিবস হিসেবে পালন করা হবে এবং অনেক রবীন্দ্রপিপাসুরা করে থাকেন।
তবে সংশ্লিষ্ট রবীন্দ্র গবেষণা কেন্দ্র সমূহের আবেদনে মান্যতা দিয়ে ৩০ শে জুন তারিখে প্রতি বছর রবীন্দ্রকাব্য পাঠের আয়োজন হয়ে থাকে।
সৈয়দ সামসুদ্দিন আহমেদ

সৈয়দ সামসুদ্দিন আহমেদ একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) ভূতত্ত্ব ও খনিবিদ্যা বিভাগের অধ্যাপক এবং জামালপুরে প্রতিষ্ঠিত বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের (বশেফমুবিপ্রবি) প্রথম উপাচার্য।
সৈয়দ সামসুদ্দিন আহমেদ রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগ থেকে ১৯৭৯ সালে স্নাতক (সম্মান) ও ১৯৮২ সালে স্নাতকোত্তর ডিগ্রি লাভ করেন। তিনি ১৯৯৩ সালে ভারতের যাদবপুর বিশ্ববিদ্যালয় থেকে পিএইচডি ডিগ্রি অর্জন করেন।
সৈয়দ সামসুদ্দিন আহমেদ ১৯৮৩ সালে রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগে প্রভাষক হিসেবে যোগদানের মাধ্যমে শিক্ষকতা জীবন শুরু করেন।
কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি রাবির সিনেট ও সিন্ডিকেট সদস্য, বিভাগীয় প্রধান, মাদার বখ্শ হলের প্রাধ্যক্ষ ও রাবি ছাপাখানার প্রশাসক ছিলেন। এছাড়া বাংলাদেশ বড়পুকুরিয়া কয়লাখনি লিমিটেড বোর্ডের পরিচালক হিসেবে দায়িত্ব পালন করেছেন তিনি।
সৈয়দ সামসুদ্দিন আহমেদ ২০১৮ সালের ১৪ নভেম্বর পরবর্তী চার বছরের জন্য বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ নভেম্বর আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।
আহমেদ দেশ-বিদেশের বিভিন্ন জার্নালে অর্ধশতাধিক গবেষণামূলক প্রবন্ধ ও নিবন্ধ প্রকাশ করেছেন। এছাড়া ভূতত্ত্ব ও খনিবিদ্যা সংক্রান্ত বিভিন্ন আন্তর্জাতিক গবেষণা প্রতিষ্ঠানের সাথেও গবেষক হিসেবে কাজ করার অভিজ্ঞতা রয়েছে তার।
সামসুদ্দিন আহমেদ ভারতের নয়াদিল্লীর জাতীয় পরিবেশ বিদ্যা একাডেমির জীবন সদস্যসহ দেশে-বিদেশে বিভিন্ন পেশাজীবী সংগঠনের সক্রিয় সদস্য।
সৌরীন্দ্র মিত্র

সৌরীন্দ্র মিত্র () (১৬ নভেম্বর, ১৯২০ - ১০ মে, ১৯৮৯) ছিলেন বহুভাষাবিদ ভারতীয় বাঙালি অধ্যাপক, লেখক ও প্রাবন্ধিক। রবীন্দ্রগবেষক হিসাবে তিনি সমধিক প্রসিদ্ধি লাভ করেন 'খ্যাতি অখ্যাতির নেপথ্যে' গ্রন্থটির জন্য। 
সৌরীন্দ্র মিত্রের জন্ম ১৯২০ খ্রিস্টাব্দের ১৬ ই নভেম্বর ব্রিটিশ ভারতের কলকাতা শহরে। স্কুলের পড়াশোনা কলকাতার সূর্যসেন রোডস্থিত 'মিত্র ইনস্টিটিউশন মেইন'-এ। পড়াশোনায় অত্যন্ত ভালো ছাত্র ছিলেন তিনি। কলেজের পাঠ সুরেন্দ্রনাথ কলেজে। আই. এ পরীক্ষায় কৃতিত্বের সাথে উত্তীর্ণ হওয়ায় ডাফ স্কলারশিপ ও সারদাপ্রসাদ স্বর্ণপদক লাভ করেন। কলকাতা বিশ্ববিদ্যালয় থেকে ইংরাজী সাহিত্যে এম.এ পাশ করেন। ইংরাজী ছাড়াও বহু বিদেশি ভাষা বিশেষকরে জার্মান, ফরাসি ও স্পানিশ ভাষা আয়ত্ত করেছিলেন। ইউরোপীয় সাহিত্যের প্রতি আগ্রহ ছিল,পড়াশোনাও করেছেন তাদের নিয়ে।
ইংরাজী সাহিত্যে অধ্যাপনা দিয়ে কর্মজীবন শুরু করেন হাওড়ার নরসিংহ দত্ত কলেজে। এরপর সুরেন্দ্রনাথ কলেজ, যাদবপুর ও উত্তরবঙ্গ বিশ্ববিদ্যালয়ে। ১৯৬৬ খ্রিস্টাব্দে যোগ দেন বিশ্বভারতী বিশ্ববিদ্যালয়ে এখানে তিনি ইংরাজী সাহিত্যের পাশাপাশি অন্যান্য আধুনিক ইউরোপীয় ভাষা বিভাগে অধ্যাপনা করেছেন এবং ১৯৮৫ খ্রিস্টাব্দে অবসর নেন।
সত্তর আশির দশকে শান্তিনিকেতনে অবস্থানকালে রবীন্দ্র গবেষণায় লিপ্ত ছিলেন। রবীন্দ্রনাথের জীবন ও সৃষ্টিকর্ম নিয়ে বহু প্রবন্ধ রচনা করেছেন। তার রচনার প্রাঞ্জল ভাষায় আলোচিত হয়েছে রবীন্দ্র চিন্তার আলোচনার নানান দিক। সাহিত্য বিষয়ে তার বহু সারগর্ভ প্রবন্ধ দেশ, চতুরঙ্গ ইত্যাদি পত্রপত্রিকায় প্রকাশিত হয়েছে। তার রচিত গ্রন্থগুলির মধ্যে উল্লেখযোগ্য গ্রন্থগুলি হল -
সৌরীন্দ্র মিত্র তার ‘খ্যাতি অখ্যাতির নেপথ্যে’ গ্রন্থের জন্য কলকাতার টেগোর রিসার্চ ইনস্টিটিউটের থেকে ‘প্রাণতোষ ঘটক স্মৃতি পুরস্কার’ সম্মানিত হন এবং দিল্লি বিশ্ববিদ্যালয় থেকে ‘নরসিংহদাস পুরস্কার’ লাভ করেন।
বহুভাষাবিদ রবীন্দ্রগবেষক সৌরীন্দ্র মিত্র ১৯৮৯ খ্রিস্টাব্দের ১০ই মে পরলোক গমন করেন।
দানিয়াল

দানিয়াল () হলেন ইসলামি ঐতিহ্যমতে একজন নবী। যদিও পবিত্র কোরআন তার কোনো উল্লেখ নেই, হাদিসশাস্ত্র অনুসারে তাকে একজন নবী গণ্য করা হয়। সুন্নি সূত্রসমূহে তাকে "ইসরাঈলিয়াত" থেকে উদ্ধৃত করা হয় এবং সিংহের গুহায় তার অতিবাহিত সময়ের বর্ণনা পাওয়া যায়। দানিয়ালের ধর্মপ্রচারকাল নিয়ে মুসলিম ঐতিহ্যে বিতর্ক রয়েছে। শিয়া সূত্রসমূহে ইমামদের নিকট হতে বর্ণিত হাদিসে তাকে একজন নবী হিসেবে বিবেচনা করা হলেও ইসলামের অন্য কোনো কোনো শাখায় তাকে একজন ওয়ালি গণ্য করা হয়।
কিছু মুসলিম সূত্র মোতাবেক একটি কফিনে স্বর্গরহস্য উদ্ঘাটন সম্পর্কিত একটি বই পাওয়া গিয়েছিল, যার মধ্যে দানিয়ালের দেহাবশেষ রয়েছিল বলে মনে করা হয়, যা মুসলিমদের পারস্য বিজয় এর সময় প্রকাশিত হয়েছিল এবং উমর ইবনুল খাত্তাব এর অনুরোধে পুনরায় সমাহিত করা হয়েছিল।
যিহূদীয়-খ্রীষ্টীয় ঐতিহ্যে দানিয়ালকে দানিয়েল ( "Dāniyyēl", "Daniḗl") হিসেবে চিহ্নিত করা হয় যিনি বাইবেল এর "দানিয়েলের পুস্তক এর" কেন্দ্রীয় চরিত্র। উক্ত পুস্তকের বর্ণনামতে দানিয়েল ছিলেন যিরূশালেম নগরীর এক সম্ভ্রান্ত যুবক। তাকে বাবিল এর সম্রাট নবূখদ্‌নিৎসর যুদ্ধবন্দী হিসেবে ধরে নিয়ে যায় এবং সম্রাট সাইরাস কর্তৃক বাবিলজয়ের আগ পর্যন্ত তিনি তার সামর্থ্য অনুযায়ী রাজা ও তার উত্তরসূরীদের সেবা করে যান এবং ইস্রায়েলীয় ঈশ্বরের প্রতি অটল থাকেন।
পবিত্রকুমার সেন

পবিত্রকুমার সেন (১৫ মে ১৯০৬ - ১৫ সেপ্টেম্বর ১৯৯৭ - ১৫ সেপ্টেম্বর, ১৯৯৭ ) ছিলেন বিশিষ্ট উদ্ভিদ-কৃষিবিজ্ঞানী। ১৯৫০ এর দশকে তিনি কলকাতা বিশ্ববিদ্যালয়ের কৃষি অনুষদের খয়রা অধ্যাপক হন এবং "কৃষি কলেজ" স্থাপন করেন।
পবিত্রকুমার সেনের জন্ম বেঙ্গল প্রেসিডেন্সির ত্রিপুরার অধুনা বাংলাদেশের কুমিল্লা জেলার কসবায়। পিতা বিশিষ্ট আইনজীবী নীলকমল সেন এবং মাতা কাশীবাসী দেবী। তিনি ত্রিপুরা জেলা স্কুল থেকে ম্যাট্রিক, ১৯২৭ খ্রিস্টাব্দে কলকাতার প্রেসিডেন্সি কলেজ থেকে উদ্ভিদ বিদ্যায় প্রথম শ্রেণীতে অনার্স ও জুবিলি পুরস্কারসহ বি.এ এবং কলকাতা বিশ্ববিদ্যালয় থেকে এম.এ পাশের পর লন্ডনে যান। তিনি ১৯৩৩ খ্রিস্টাব্দে লন্ডনের ইম্পিরিয়াল কলেজ অব সায়েন্স অ্যান্ড টেকনোলজি থেকে পিএইচডি ডিগ্রি লাভ করেন।
দেশে ফিরে কলকাতা বিশ্ববিদ্যালয়ে দু-বছর উদ্ভিদবিদ্যা বিভাগে গবেষণা ও অধ্যাপনা করেন। পরে দিল্লির ইম্পিরিয়াল কাউন্সিল অফ এগ্রিকালচারাল রিসার্চ-এ ফিজিয়োলজিক্যাল বোটানিস্ট হিসাবে যোগ দেন। সেখান থেকে উচ্চতর শিক্ষার জন্য (ফল সংক্রান্ত গবেষণা) তাঁকে ইংল্যান্ডের ইস্ট মলিং সংস্থায় পাঠানো হয়। দেশে ফিরে ১৯৪০ খ্রিস্টাব্দে ভারতে ব্রিটিশ সরকারের অধীনে বিহারের ভাগলপুর নিকটস্থ সবুরে হর্টিকালচারিস্ট হিসাবে কাজ করতেন। তিনি কলকাতায় কৃষি কলেজ স্থাপনার জন্য  শ্যামাপ্রসাদ মুখোপাধ্যায় কর্তৃক আমন্ত্রিত হন। চল্লিশের দশকে  তিনি  মহাত্মা গান্ধী ও রবীন্দ্রনাথ ঠাকুরের অনুপ্রেরণায় শান্তিনিকেতনে গ্রামোন্নয়নে ব্রতী হন। ১৯৪৮ খ্রিস্টাব্দে কলকাতা বিশ্ববিদ্যালয়ের খয়রা প্রফেসর অফ এগ্রিকালচারে অধ্যাপনা করেন এবং সেই সাথে তিনি পশ্চিমবঙ্গের  তৎকালীন মেদিনীপুর জেলার অনগ্রসর দুর্গম এক গ্রাম কাপগাড়িতে সেবাভারতী নামে এক সংস্থা প্রতিষ্ঠা করে শিক্ষার বিভিন্ন দিক নিয়ে পরীক্ষা নিরীক্ষা শুরু করেন। তিনি ভারতের এই দরিদ্র গ্রাম কাপগাড়িতে নার্সারিস্তর থেকে শিক্ষা প্রদানের জন্য বিদ্যালয় স্থাপন করেন ১৯৫৪ খ্রিস্টাব্দ থেকে ১৯৭১ খ্রিস্টাব্দ পর্যন্ত ডিন অফ দি ফ্যাকাল্টি অফ এগ্রিকালচার ছিলেন আর এই সময়েই কলকাতা বিশ্ববিদ্যালয়ে স্নাতকোত্তর স্তরে কৃষি নিয়ে পড়াশোনা তিনিই চালু করেন। অধ্যাপক ড. সেন বহুচর্চিত উন্নয়ন প্রকল্পের জন্য  গবেষণা বিষয়ক নিবন্ধ রচনা করেছেন। যেমন -  "দ্য ভিলেজ সিচুয়েশন ইন ইন্ডিয়া অ্যান্ড রি-অর্গানাইজেশন অব ইটস্ এগ্রিকালচারাল রিসোর্সেস: এ কেস স্টাডি":এবং এটি এগ্রিকালচারাল অ্যাডমিনিস্টেশন, এলশেভিয়ার কর্তৃক প্রকাশিত  হয় । 
ড.পবিত্রকুমার সেন কলকাতা বিশ্ববিদ্যালয়ের ইমেরিটাস প্রফেসর হন। বিধানচন্দ্র কৃষি বিশ্ববিদ্যালয়ের অনারারি ডি.এসসি ডিগ্রি লাভ করেন। শিক্ষা বিস্তার ও গ্রামোন্নয়নের কাজে বিশেষ অবদানের জন্য বিশ্বভারতী বিশ্ববিদ্যালয়ের "রথীন্দ্র পুরস্কার"-এ ভূষিত হন।
রংপুর উচ্চ বিদ্যালয়

রংপুর উচ্চ বিদ্যালয় বাংলাদেশের রংপুরের একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত হিসাবে পরিচিত।
স্কুলটি ১৯১৫ সালে প্রতিষ্টিত হয়। তৎকালিন জমিদার স্কুলের পাশাপাশি সাধারণ ঘরের ছাত্রদের শিক্ষার চাহিদা মেটানোর জন্য এ স্কুলটি প্রতিষ্ঠিত হয়। ৭-১-১৯৬১ সালে রেজি ভুক্ত হয়। এমপিও কোড-৯১০৪০১১৩০৫।
রংপুর শহরের প্রাণ কেন্দ্রে সিটি বাজারের পশ্চিম পাশে ২৩ নং ওয়ার্ডে সদর হাসপাতাল মৌজায় অবস্থিত।
সুপরিসর মাঠ, পুকুর, ২ তলা ভবন ২ টি, ১ তলা ভবন ১টি, সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার।
এ বিদ্যালয়টিতে ষষ্ট থেকে দশম শ্রেনি পর্যন্ত কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ করে থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৭৪% এসএসসিতে প্রায় ৮৩% পাশ করে।
ভারতের কমিউনিস্ট পার্টি (মার্ক্সবাদী–লেনিনবাদী) রেড স্টার

ভারতের কমিউনিস্ট পার্টি (মার্ক্সবাদী–লেনিনবাদী) রেড স্টার (সংক্ষেপে সিপিআই(এমএল) রেড স্টার) দলটি ২০০৯ সালের ভোপাল বিশেষ সম্মেলনের পর ভারতের কমিউনিস্ট পার্টি (মার্ক্সবাদী-লেনিনবাদী)-র বিভিন্ন বিক্ষুব্ধ গোষ্ঠীকে নিয়ে গঠিত হয়। প্রতিষ্ঠাকালে এই দলের সাধারণ সম্পাদক ছিলেন কে. এন. রামচন্দ্রন। তিনিই ২০১১ সালে ভুবনেশ্বরে আয়োজিত নবম, ২০১৫ সালে লখনউতে আয়োজিত দশম এবং ২০১৮ সালে বেঙ্গালুরুতে আয়োজিত একাদশ পার্টি কংগ্রেসে সাধারণ সম্পাদক পদে পুনর্নির্বাচিত হন।
এম এ কাশেম (অধ্যাপক)

মো. আবুল কাশেম (জন্ম: ১৯৫৫), যিনি এম এ কাশেম নামে সমধিক পরিচিত, একজন বাংলাদেশী শিক্ষাবিদ। তিনি বাংলাদেশ টেক্সটাইল বিশ্ববিদ্যালয়ের (বুটেক্স) অ্যাপারেল ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির তৃতীয় উপাচার্য। এই পদে নিয়োগ লাভের পূর্বে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন।
এম এ কাশেম ১৯৫৫ সালে খুলনায় জন্মগ্রহণ করেন। তিনি ঢাকা বিশ্ববিদ্যালয়ের অধিভুক্ত তৎকালীন কলেজ অব টেক্সটাইল টেকনোলজি (বর্তমানে বুটেক্স) এর প্রথম ব্যাচের ছাত্র। এ কলেজ থেকে তিনি ১৯৮১ সালে টেক্সটাইল টেকনোলজিতে বিএসসি ডিগ্রি লাভ করেন। তিনি যুক্তরাজ্যের লীডস বিশ্ববিদ্যালয় থেকে ১৯৮৭ সালে ক্লথিং টেকনোলজিতে পিজিডি এবং ১৯৮৮ সালে টেক্সটাইল সাইন্স এন্ড ইঞ্জিনিয়ারিং-এ এমএসসি ডিগ্রি অর্জন করেন।
এম এ কাশেম ১৯৮৩ সালে তৎকালীন কলেজ অব টেক্সটাইল টেকনোলজিতে টেকনিক্যাল বিভাগে প্রভাষক হিসেবে যোগদান করেন। তিনি ১৯৯৩ সালে কলেজটির প্রধান ইনস্ট্রাক্টর, ২০০১ সালে সহযোগী অধ্যাপক এবং ২০০৭ সালে অধ্যাপক পদে পদোন্নতি লাভ করেন। অধ্যাপনার পাশাপাশি তিনি কলেজটির অধ্যক্ষ হিসেবে দায়িত্ব পালন করেছেন।
কলেজ অব টেক্সটাইল টেকনোলজি ২০১০ সালে বাংলাদেশ টেক্সটাইল বিশ্ববিদ্যালয়ে উন্নীত হয়। কাশেম বিশ্ববিদ্যালয়টির অ্যাপারেল ইঞ্জিনিয়ারিং বিভাগের প্রধান এবং টেক্সটাইল ফ্যাশন ডিজাইন এন্ড অ্যাপারেল ইঞ্জিনিয়ারিং অনুষদের ডিন হিসেবে দায়িত্ব পালন করেন। এছাড়া তিনি ২০০৯ থেকে ২০১৪ সাল পর্যন্ত বাংলাদেশ কারিগরি শিক্ষাবোর্ডের চেয়ারম্যান ছিলেন। এই সময়ের মধ্যে ২০১১ থেকে ২০১২ সাল পর্যন্ত তিনি কারিগরি শিক্ষা অধিদপ্তরের মহাপরিচালক হিসেবেও অতিরিক্ত দায়িত্ব পালন করেন।
এম এ কাশেম ২০১৯ সালের ১৮ ফেব্রুয়ারি পরবর্তী চার বছরের জন্য বাংলাদেশ টেক্সটাইল বিশ্ববিদ্যালয়ের তৃতীয় উপাচার্য হিসেবে নিয়োগ লাভ করেন।
এম এ কাশেম স্নাতকোত্তর পর্যায়ের শিক্ষার্থীদের গবেষণা তত্ত্বাবধায়ক হিসেবে দায়িত্ব পালন করেন। তিনি "গার্মেন্টস এন্ড টেকনোলজি" এবং "গার্মেন্টস মার্চেন্ডাইজিং" নামক দুটি বহুল পঠিত পাঠ্যপুস্তকের রচয়িতা।
কাশেম ইনস্টিটিউট অব টেক্সটাইল ইঞ্জিনিয়ার্স এন্ড টেকনোলজিস্ট, বাংলাদেশ এর প্রতিষ্ঠাতা সদস্য।
ফন

ফন হল সুর ও মিশ্র শব্দের শব্দোচ্চতার স্তর পরিমাপের লগভিত্তিক একটি একক। সোন নামে শব্দোচ্চতা পরিমাপের আরেকটি একক আছে যা রৈখিক প্রকৃতির। শব্দের প্রতি মানুষের সংবেদনশীলতা শব্দের কম্পাংক ভেদে ভিন্ন ভিন্ন হয়ে থাকে; তাই দুটি আলাদা সুর একজন মানুষের কানে একই শব্দ চাপ তৈরি করলেও শব্দমনোবৈজ্ঞানিকভাবে এগুলো পৃথক শব্দোচ্চতার অনুভূতি তৈরি করতে পারে। শব্দের তীব্রতা পরিমাপের ডেসিবেল এককে যেমন লগভিত্তিক মান পাওয়া যায় "ফন" এককে অনুভূত শব্দের মানের ক্ষেত্রে তেমনিভাবে লগভিত্তিক পরিমাপ পাওয়া যায়। অপরদিকে শব্দোচ্চতার মৌলিক আদর্শ পদ্ধতিগুলো অনুভূত শব্দের মানের রৈখিক উপস্থাপনা প্রদান করে। 20 মাইক্রোপ্যাসকেলের অধিক 40 ডেসিবেল (dB) শব্দ চাপ (স্তর) বিশিষ্ট 1000 Hz কম্পাংকের একটি সুরের শব্দোচ্চতাকে 1 সোন নির্ধারণ করা হয়। 1 ফন মনোদৈহিকভাবে 1000 Hz কম্পাংকের সাথে মিলে যায়। অন্যভাবে বলা যায়, 1000 Hz এর একটি বিশুদ্ধ সুরের শব্দ চাপ স্তর যত ডেসিবেল হয় একই অনুভূতির একটি শব্দের ফন তার সাথে মিলে বা তত হয়। এই ক্ষেত্রে একইভাবে বলতে পারি, ভৌত ধর্ম নির্বিশেষে কোন শব্দের তীব্রতা 1000 Hz কম্পাংকযুক্ত 50 dB শব্দ চাপ লেভেলের একটি সুরের তীব্রতার সমান অনুভূত হলে ঐ শব্দটির শব্দোচ্চতা 50 ফন। আমেরিকান মনস্তত্ত্ববিদ স্ট্যানলি স্মিথ স্টিভেনস (১৯০৬ – ১৯৭৩) এই এককটির প্রস্তাব করেছিলেন।
1000 Hz এর বিশুদ্ধ একটি সুরের শব্দ চাপ লেভেল (বা তীব্রতা লেভেল) যত ডেসিবেল (dB) একই অনুভূতি তৈরি করে এমন কোন শব্দের শব্দোচ্চতা লেভেল হবে তত ফন। আমেরিকান ন্যাশনাল স্ট্যান্ডার্ডস ইনস্টিটিউট কর্তৃক আদর্শ "শব্দবৈজ্ঞানিক পরিভাষা"তে (কোড: ANSI/ASA S1.1-2013) শব্দোচ্চতা লেভেল বা স্তরের একটি একক হিসেবে একে সংজ্ঞায়িত করা হয়েছে। শব্দোচ্চতা এমন একটি বৈষয়িক উপলব্ধির সাথে সম্পর্কযুক্ত যা শ্রোতার অনুভূতির উপর নির্ভরশীল। সোজা কথায়, একটি শব্দ কত জোরে হচ্ছে তাই শব্দোচ্চতা যা ব্যক্তির শ্রবণানুভূতি নির্ভর। যদিও এটি শব্দের তীব্রতার উপর নির্ভরশীল তথাপি এটি তীব্রতার সমানুপাতিক নয়। একটি বিচারাধীন শব্দ একদল সাধারণ শ্রোতাকে শোনানোর পর তারা যে তথ্য দেয় সেই মধ্যবর্তী রিপোর্টের ভিত্তিতে শব্দোচ্চতা সম্পর্কে ধারণা পাওয়া যায়। তাই শব্দোচ্চতা কোন নিখুঁত ভৌত রাশি নয়। একারণে পরিমাপবিজ্ঞানে ফন কোন এসআই একক নয়।
বিভিন্ন কম্পাংক ও লেভেলের বিশুদ্ধ সুরের ন্যায় পরিচিত কোন শব্দের ক্ষেত্রে এ ধরনের পরিমাপ করা হয়ে থাকে। ডেসিবেল এককে বিশুদ্ধ সুরের শব্দ চাপ স্তরের মানচিত্রায়নের একটি উপায় হল "সম-শব্দোচ্চতার কন্ট্যুর রেখা"।
গুলাম রাজাহ

গুলাম রাজাহ (১৬ ডিসেম্বর ১৯৪৬ - ২৯ জুন ২০২১) ছিলেন দক্ষিণ আফ্রিকার একজন ক্রিকেট প্রশাসক যিনি ১৯৯১ থেকে ২০১১ সাল পর্যন্ত দক্ষিণ আফ্রিকা জাতীয় ক্রিকেট দলের ব্যবস্থাপক হিসেবে দায়িত্ব পালন করেন। দক্ষিণ আফ্রিকা ক্রিকেটের দীর্ঘমেয়াদী ব্যবস্থাপক হিসেবে তিনি ১৯৯২ সালের সংস্করণ থেকে ২০১১ সালের টুর্নামেন্ট পর্যন্ত ছয়টি বিশ্বকাপে দক্ষিণ আফ্রিকা দলকে পরিচালনা করেছেন।
রাজাহকে দক্ষিণ আফ্রিকার ক্রিকেটের অন্যতম পথিকৃৎ হিসাবে বিবেচনা করা হয়, বিশেষত আন্তর্জাতিক প্রতিযোগিতায় পদচারণার পরে। তাকে দক্ষিণ আফ্রিকার ক্রিকেটের জনক হিসাবেও বিবেচনা করা হয়। তিনি দক্ষিণ আফ্রিকার প্রথম ওয়ানডে দলের পরিচালক ছিলেন।
রাজাহ ইংল্যান্ডের লেইসেস্টার বিশ্ববিদ্যালয় থেকে তার ফার্মেসি ডিগ্রি অর্জন করেছিলেন, কারণ বর্ণবাদী দক্ষিণ আফ্রিকাতে তখন কেবলমাত্র শ্বেতাঙ্গদেরই এই জাতীয় অধিকার ছিল এবং সেখানে তাঁকে বিশ্ববিদ্যালয়ের ডিগ্রি দেওয়া হয়নি।
একজন পূর্ণকালীন ফার্মাসিস্ট হয়েও রাজা ক্রিকেটে আগ্রহী ছিলেন। ১৯৯১ সালে তিনি দক্ষিণ আফ্রিকা ক্রিকেট দলের ব্যবস্থাপক নিযুক্ত হন। ব্যবস্থাপক হিসেবে তার প্রথম আন্তর্জাতিক দায়িত্ব আসে ১৯৯১ সালে ভারত সফরে যেখানে দক্ষিণ আফ্রিকা ভারতের বিপক্ষে ক্লাইভ রাইসের নেতৃত্বে তিন ম্যাচের ওয়ানডে সিরিজ খেলে। বর্ণবৈষম্যনীতির কারণে নিষিদ্ধ হওয়ার পর আন্তর্জাতিক ক্রিকেটে পুনরায় যুক্ত হওয়ার পর এটি দক্ষিণ আফ্রিকার হয়ে প্রথম আন্তর্জাতিক সিরিজ ছিল। শেষ পর্যন্ত দক্ষিণ আফ্রিকা ২-১ ব্যবধানে সিরিজ হেরে গেলেও দল ব্যবস্থাপক হিসেবে রাজার মেয়াদে প্রথমবারের মতো ওডিআই জয়ের দেখা পেয়েছিল তারা।
রাজাহর তত্ত্বাবধানে আন্তর্জাতিক ক্রিকেটে দক্ষিণ আফ্রিকা গোল্ডেন রান অর্জন করেছিল, ১৯৯৮ সালে আইসিসি নকআউট ট্রফির উদ্বোধনী সংস্করণে জয় লাভ করে এবং ১৯৯৮ সালের কমনওয়েলথ গেমসে স্বর্ণ পদক জিতেছিল, ১৯৯৯ সালের ক্রিকেট বিশ্বকাপের সেমিফাইনালে এবং ২০০২ সালের আইসিসি চ্যাম্পিয়নস ট্রফির সেমিফাইনালে উঠেছিল, ইংল্যান্ডের মাঠে ইংল্যান্ডের বিপক্ষে টেস্ট সিরিজ জয় এবং ২০০৮ সালে অস্ট্রেলিয়ার মাঠে অস্ট্রেলিয়ার বিপক্ষে টেস্ট সিরিজ জয় পেয়েছিল। আন্তর্জাতিক ক্রিকেট কাউন্সিল কর্তৃক ২০০৫ সালের আইসিসি সুপার সিরিজে অস্ট্রেলিয়ার বিপক্ষে আইসিসি বিশ্ব একাদশ দলের ব্যবস্থাপক হিসেবেও রাজাহকে মনোনীত করা হয়েছিল।
২০১১ সালের ক্রিকেট বিশ্বকাপে নিউজিল্যান্ডের বিপক্ষে কোয়ার্টার ফাইনালে দক্ষিণ আফ্রিকা বাদ পড়ার পরে রাজাহ প্রোটিয়া দল পরিচালনা থেকে অবসর নেন। জাতীয় দলের ম্যানেজার হিসেবে তার মেয়াদকালে দক্ষিণ আফ্রিকার পক্ষে ১৭৯টি টেস্ট, ৪৪৪টি ওয়ানডে ও ৪০টি টি২০তে মোট ১০৭ জন খেলোয়াড় খেলেছেন।
রাজাহ গাউটেং ক্রিকেট বোর্ডেও দায়িত্ব পালন করেন এবং সিনিয়র প্রাদেশিক নির্বাচক হিসেবে ও ঐক্য আলোচনার সময় ট্রান্সভাল ক্রিকেট বোর্ডের নির্বাহীর সাথে যৌথভাবে দায়িত্ব পালন করেন।
রাজাহর দাদা-দাদি ভারতের সুরাটের নিকটবর্তী খাটুর গ্রামের বাসিন্দা ছিলেন। তিনি বিবাহিত ছিলেন এবং তার দুটি সন্তান ছিল।
প্রায় দুই মাস ভেন্টিলেটরে রাখার পর কোভিড-১৯ এর কারণে ২০২১ সালের ২৯ জুন রাজধানী জোহানেসবার্গে ৭৪ বছর বয়সে গুলাম রাজাহ মারা যান। সেদিন পরে, দক্ষিণ আফ্রিকা ক্রিকেট দলের খেলোয়াড়রা ওয়েস্ট ইন্ডিজের বিপক্ষে দলের তৃতীয় টি-টোয়েন্টি ম্যাচের প্রাক্কালে কালো আর্মব্যান্ড পরেছিলেন এবং তার স্মরণে খেলা শুরুর আগে এক মিনিটের নীরবতা পালন করেছিলেন। দক্ষিণ আফ্রিকার খেলোয়াড় তাব্রাইজ শামসি ওয়েস্ট ইন্ডিজ দলের বিপক্ষে দলের এক রানের জয় রাজাহকে উৎসর্গ করেন।
মুহাম্মদ আল শামসি

মুহাম্মদ হাসান খলিফা মুহাম্মদ আল শামসি (, ; ৪ ফেব্রুয়ারি ১৯৯৭; মুহাম্মদ আল শামসি নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।
আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে শামসি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৩ সালে, শামসি সংযুক্ত আরব আমিরাত অনূর্ধ্ব-১৭ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
মুহাম্মদ হাসান খলিফা মুহাম্মদ আল শামসি ১৯৯৭ সালের ৪ঠা ফেব্রুয়ারি তারিখে সংযুক্ত আরব আমিরাতের শারজাহে জন্মগ্রহণ করেছেন এবং সেখানেই তার শৈশব অতিবাহিত করেছেন।
শামসি সংযুক্ত আরব আমিরাত অনূর্ধ্ব-১৭, সংযুক্ত আরব আমিরাত অনূর্ধ্ব-১৯ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০১৭ সালের ১৭ই ডিসেম্বর তারিখে, ২০ বছর, ১০ মাস ও ১৩ দিন বয়সে, ডান পায়ে ফুটবল খেলায় পারদর্শী শামসি ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে খেলেছিলেন। ম্যাচটি সংযুক্ত আরব আমিরাত ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে শামসি মাত্র ১ ম্যাচে অংশগ্রহণ করেছেন।
সুমিদা নদী

টোকিওর কিতা, আদাচি, আরাকাওয়া, সুমিদা, তাইতো, কোতো এবং চুও নামের ওয়ার্ডগুলোর মধ্য দিয়ে বয়ে গেছে এ নদী।
এখন যা "সুমিদা নদী" নামে পরিচিত তা আগে ছিল আরা-কাওয়ার বহমান পথ। মেইজি যুগের শেষের দিকে, বন্যা প্রতিরোধ করার জন্য আরা-কাওয়াকে খনন করে এর দিক বদল করা হয়েছিল, কারণ চিয়োদার রাজকীয় প্রাসাদের অবস্থান ছিল এর কাছাকাছি ।
সুমিদা গাওয়া মৃৎপাত্রের নামকরণ করা হয়েছিল সুমিদা নদীর নামানুসারে এবং এটি মূলত টোকিওর কাছে আসাকুসা জেলায় কুমোর ইনোউ রিয়োসাই প্রথম এবং তার পুত্র ইনোউ রিয়োসাই দ্বিতীয় তৈরী করতো । ১৮৯০ দশকের শেষের দিকে, রিয়োসাই প্রথম, মৃৎপাত্রের উপরে তরল গ্লেজ প্রয়োগ করে চিত্র অংকনের একটি শৈলী উদ্ভাবন করেন, যার ভিত্তি ছিল চাইনিজ গ্লেজ এবং একে "ফ্ল্যাম্ব" বলা হতো। সুমিডার কাজ হতো চায়ের পাত্র, ছাইদানী বা ফুলদানির মতো মৃৎপাত্রে এবং এগুলো পশ্চিমা দেশে রপ্তানির জন্য তৈরি করা হতো। ইনোউ রিয়োসাই তৃতীয়, ইনোউ রিয়োসাই প্রথমের নাতি, ১৯২৪ সালে উৎপাদন সাইটটি ইয়োকোহামাতে স্থানান্তরিত করেন, কিন্তু পাত্রগুলো সুমিদার পন্য হিসাবেই পরিচিতি পেতে থাকে। মৃৎপাত্র বিভিন্ন পৌরাণিক কাহিনীর বিষয়বস্তু ধারণ করত, যেমন ধারণা করা হতো এগুলো পু-দ্বীপে তৈরি করা হয়েছিল, যা টাইফুনে ভেসে গিয়েছিল, বা কোরিয়ান যুদ্ধবন্দীদের দ্বারা এগুলো তৈরি করা হয়েছিল। সান্দ্রা আন্দাচ্ট ১৯৮৭ সালে লিখেছিলেন, "সুমিদা গাওয়া জিনিসপত্র সংগ্রহকারী, ডিলার এবং বিনিয়োগকারীদের কাছে দারুণ জনপ্রিয়তা পেয়েছে। মোটিফগুলি সাধারণ পশ্চিমাদের, প্রাচ্যের নকশাগুলিকে কী চিত্রিত করবে বলে সে সব ধারণা থাকে সেগুলোর সাথে সামঞ্জস্যপূর্ণ; যেমন বাকাঁনো শরীরের ড্রাগন, বৌদ্ধ শিষ্য, পৌরাণিক এবং কিংবদন্তি প্রাণী এবং জীবজন্তু। এইসব কারণে, এই জিনিসপত্রের খোঁজ করা হয় এবং এসবের দামও (এখানে রাজ্যগুলিতে) বেশ চড়া, এমনকি যেগুলো পুরোপুরি অক্ষত নেই সেগুলোও।" 
ব্রিটিশ সুরকার বেঞ্জামিন ব্রিটেন ১৯৫৬ সালে জাপান সফরের সময় "সুমিদা-গাওয়া" নামের "নোহ" নাটকটি দেখেছিলেন, এবং এই গল্পের উপর ভিত্তি করে "কার্লেউ রিভার" (১৯৬৪) নামের নাটকীয় রচনাটি লিখতে অনুপ্রেরণা পেয়েছিলেন।
কাবুকি নাটক, "সুমিদা-গাওয়া — গনিচি নো ওমোকেজ" "," সম্ভবত এই নাটকটির কেন্দ্রীয় চরিত্রের নাম "হোকাইবো" হিসেবে বেশি পরিচিত। নাকাওয়া শিমেসুকে এই মঞ্চ নাটকটি লিখেছিলেন এবং এটি প্রথম ১৭৮৪ সালে ওসাকায় নির্মিত হয়েছিল। নাটকটি জাপানের নিয়মিত অনুষ্ঠিত কাবুকি নাট্যসম্ভারে অন্তর্ভুক্ত করা অব্যাহত রয়েছে; এবং এটি পশ্চিমা দেশেও মঞ্চস্থ হয়ে থাকে। এটি ২০০৭ সালের গ্রীষ্মে,নিউ ইয়র্কের লিঙ্কন সেন্টার ফেস্টিভ্যালে হেইসেই নাকামুরা-জা দ্বারা পুনঃনির্মিত হয়েছিল, যেখানে নাকামুরা কানজাবুরো অষ্টাদশ অভিনয় করেছিলেন। 
সুমিদা রিভার ফায়ারওয়ার্কস, জাপানের প্রাচীনতম এবং সবচেয়ে বিখ্যাত আতশবাজি প্রদর্শনগুলির মধ্যে একটি হিসাবে স্বীকৃত। এই আতসবাজি গ্রীষ্মকালে রিয়োগোকু এবং আসাকুসার নদীর মধ্যবর্তী বার্জ থেকে উৎক্ষেপন করা হয়,এবং একই সময়ে এখানে একটা উৎসবও অনুষ্ঠিত হয়।
কবি মাতসুও বাশো সুমিদা নদীর তীরে বাস করতেন, বিখ্যাত কলা গাছের পাশে (জাপানিঃ বাশো) যেখান থেকে তিনি তাঁর নম দো প্লুম নামটি নেন। 
সুমিদা নদী নাটকটি ১৮২০ সাল থেকে হাইকু গুরু ইসার হাইকুতে উপস্থিত হয়েছেঃ
হারুসেমে ইয়া
নেজুমি নো নামরু
সুমিদা-গাওয়া
বসন্তের বৃষ্টি
একটি ইঁদুর লাফ ঝাঁপ দিচ্ছে
সুমিদা নদী
সুমিদা নদী টোকিওর ২৭ কিলোমিটার ভেতর দিয়ে চলে গেছে, প্রায় প্রতি কিলোমিটারে একটি সেতুর ব্যবধানে ২৬টি সেতুর নিচে দিয়ে এ নদী বয়ে গেছে । প্রধান সেতুগুলো হলঃ
আপাং

আপাং গাছ, (সংস্কৃত) লটজিলা (হিন্দি) বিলাইখামচি (বাংলা) উপল্যাংগা (বৈজ্ঞানিক নাম "Achyranthes aspera") একটি বর্ষজীবী গুল্ম জাতীয় উদ্ভিদ। আপাং গাছের উপকারিতা ও ভেষজ গুণাবলীর কারণে অনেকে বাড়িতে রাখে।
বাংলাদেশ, ভারত, শ্রীলঙ্কা, নেপাল, মিয়ানমার, পৃথিবীর, বিভিন্ন দেশে এই গাছ জন্মে।
খালিদ ইসা

খালিদ ইসা মুহাম্মদ বিলাল সাইদ (, ; ১৫ সেপ্টেম্বর ১৯৮৯; খালিদ ইসা নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল আইন এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।
আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে খালিদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল জাজিরার হয়ে তিন মৌসুমে ১৩ ম্যাচে অংশগ্রহণ করার পর ২০১৩–১৪ মৌসুমে তিনি আল আইনে যোগদান করেছেন।
২০১১ সালে, খালিদ সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।
খালিদ ইসা মুহাম্মদ বিলাল সাইদ ১৯৮৯ সালের ১৫ই সেপ্টেম্বর তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
খালিদ সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০১১ সালের ৬ই অক্টোবর তারিখে, ২২ বছর ও ২১ দিন বয়সে, ডান পায়ে ফুটবল খেলায় পারদর্শী খালিদ চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি চীন ১–২ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে খালিদ সর্বমোট ১ ম্যাচে অংশগ্রহণ করেছেন।
অনাথোত

অনাথোত হল হারোণের পুত্রদের নিকট অর্পিত বিনইয়ামিনের গোষ্ঠীর ভূমিতে অবস্থিত একটি লেভীয় শহর (; )। শহরটির অধিবাসীদের আনতোথিতেস বা আনেতোথিতেস বলে ডাকা হতো।
এই শহরটির নাম এসেছে কেনানীয় দেবী আনাতের নাম থেকে। এছাড়াও এই নামটি এক ইস্রায়েলীয় ব্যক্তির নাম হিসেবে হিব্রু বাইবেলের বাংশাবলি ১ (), এবং নহিমিয়ে () দুটি পুস্তকে উল্লেখ করা হয়েছে।
অনাথোতকে দায়ূদের অন্যতম একজন যোদ্ধা আবিয়েষের (), এবং আরেক যোদ্ধা জেহুর () বাসস্থান হিসেবে উল্লেখ করা হয়েছে। রাজা শলোমন কোহেন অবিয়াথারকে অনাথোতে খালি হাতে নির্বাসনে পাঠান। এটি সম্ভবত নবী যিরমিয়ের আদি শহর হিসেবে অধিক পরিচিত (; ; )। তিনি অনাথোতের বাসিন্দাদের মধ্যে যারা তার বিরুদ্ধে ষড়যন্ত্র করেছিল তাদের বিরুদ্ধে তরবারির দ্বারা দুর্দশা প্রাপ্তির ভবিষ্যদ্বাণী করেন ()।
নেবুচাদনেজারের সৈন্যবাহিনী দ্বারা অনাথোত শহরটি ভীষণভাবে ক্ষতিগ্রস্ত হয়, যার ফলে মাত্র ১২৮ জন ব্যক্তি ব্যাবিলনীয় বন্দীদশা থেকে এই শহরে ফিরে এসেছিলো (; )। এটি জেরুসালেম শহর থেকে ৩ মাইল উত্তরে অবস্থিত।
এডওয়ার্ড রবিনসন আরব গ্রাম আনাতাকে বাইবেলীয় অনাথোত শহর হিসেবে চিহ্নিত করেন। রবিনসন অন্যদিকে এপিফানিয়াসকে অনাথোত হিসেবে চিহ্নিত করেছেন। আনাতোত (আলমন নামেও পরিচিত) নামক আধুনিক ইসরায়েলি বসতির নাম বাইবেলীয় অনাথোত শহর থেকে নেওয়া হয়েছে।
১৮৮৩ সালের পশ্চিম ফিলিস্তিনের জরিপে কন্ডার এবং কিচেনার আবু গোশকে অনাথোত হিসেবে চিহ্নিত করেছিলেন।
কিছু খ্রিস্টান বিশ্বাস করেন যে যিরমিয় ভবিষ্যতবাণী করেছিলেন যে এই ভূমিটি প্রধান যাজকদের অর্থ দিয়ে কেনা হবে, এবং যিশুর সাথে বিশ্বাসঘাতকতা করার পর যিহুদা ইস্কারিয়োথ আত্মহত্যা করার পূর্বে সেখানে ফিরে এসে জমি কিনেছিলেন, ভবিষ্যতবাণীর এই ব্যাখ্যাটি সম্ভবত মথি লিখিত সুসমাচারের আনুকুল্যে প্রদত্ত ছিল (; ) অন্যান্য পাঠকদের মতে যিরমিয় ৩২ অধ্যায় সহজেই নির্দেশ করে যে যিরমিয় নিজের একাধিক দৈব্য কর্মের অংশ হিসেবে সেখানে জমি ক্রয় করছে, যা দেখায় যে ব্যাবিলনীয় বন্দীদশা শেষ হবে এবং লোকজন যিহূদা রাজ্যে ফিরে যাবে।
মহন্থ ঠাকুর

মহন্থ ঠাকুর () হচ্ছেন একজন নেপালি রাজনীতিবিদ। বর্তমানে তিনি নেপালের জনতা সমাজবাদী পার্টি, (লোকতান্ত্রিক)-এর সভাপতি। এর পূর্বে তিনি নেপালি কংগ্রেস পার্টির কোষাধ্যাক্ষ ছিলেন। নেপালি কংগ্রেস পার্টিতে থাকাকালীন তিনি নেপাল সরকারের বিজ্ঞান ও প্রযুক্তি মন্ত্রণালয় সহ বিভিন্ন মন্ত্রণালয়ে দায়িত্ব পালন করেছেন। 
মহন্থ ঠাকুর নেপালের মহোত্তরী জেলার পিপারা গ্রাম পৌরসভার আখড়াহিয়ায় জন্মগ্রহণ করেন। বর্তমানে তিনি নেপালি কংগ্রেস পার্টি ছেড়ে তরাই মাধেশ লোকতান্ত্রিক পার্টির সভাপতি হিসাবে নেপালের মাধেস অঞ্চলের রাজনীতিতে ভূমিকা রাখছেন। তবে তার রাজনৈতিক পটভূমি মূলত নেপালি কংগ্রেস। ১৯৫৯ বা ৬০ খ্রিষ্টাব্দে (২০১৬ বিসং) ছাত্র রাজনীতি দিয়ে কংগ্রেসে তাঁর যাত্রা শুরু হয়। কংগ্রেস কোষাধ্যক্ষ ও বিজ্ঞান ও প্রযুক্তি মন্ত্রীত্ব ছেড়ে তিনি ২০০৭ বা ০৮ সালে (২০৬৪ বিসং) মাধেশের রাজনীতিতে প্রবেশ করেন। পরবর্তীতে তিনি তরাই মাধেশ লোকতান্ত্রিক পার্টির রাজনীতি ছেড়ে রাষ্ট্রীয় জনতা পার্টিতে যোগ দেন। সবশেষ ২০২০ সালে তিনি রাষ্ট্রীয় জনতা পার্টি ছেড়ে জনতা সমাজবাদী পার্টি, (লোকতান্ত্রিক) প্রতিষ্ঠা করেন।
১৯৬৯ বা ৭০ সালে (২০১৬ বিসং) ঠাকুর নেপালি কংগ্রেসের অধিভুক্ত ছাত্র ইউনিয়নের সভাপতি হন। তিনি নেপাল স্টুডেন্টস অ্যাসোসিয়েশনের প্রতিষ্ঠাতা কেন্দ্রীয় সদস্যও। ছাত্রাবস্থায় রাজা মহেন্দ্রের অভ্যুত্থানের বিরুদ্ধে প্রতিবাদ করার সময় তিনি গ্রেফতার হন। 
জনকপুর থেকে মহন্থের রাজনৈতিক যাত্রা শুরু। তাঁর জন্মস্থান মহোত্তরী হলেও তাঁর কর্মক্ষেত্র ছিল সরলাহি। তিনি সরলাহি তে আইনজীবী হিসেবে কাজ করতেন। তাই তার রাজনৈতিক সক্রিয়তা ছিল।
তিনি সরলাহি থেকে দুবার নির্বাচিত হন এবং ১৯৯১ সালে তাকে নেপালি প্রতিনিধি সভার ডেপুটি স্পিকার করা হয়।
মহন্থ ঠাকুরের নিজস্ব জমি বা বাড়ি নেই। কাঠমান্ডুতে তিনি তার মেয়ের সাথে থাকেন।  
সরলাহিতে অবস্থানকালে ১৯৮৮ বা ৮৯ সালে (২০৪৫ বিসং) তার স্ত্রী রান্না করার সময় চুলা বিস্ফোরণে আহত হন। চিকিৎসাধীন অবস্থায় তার মৃত্যু হয়। তিনি তার স্ত্রীকে নিয়ে সরলাহির একটি ভাড়া বাসায় থাকতেন। 
মহন্থ ঠাকুরের দুই সন্তান ছিল। তার ছেলে একটি দুর্ঘটনায় মারা যায়। সেই সময় তিনি বিপিকেআইএইচএস, ধরন-এ মেডিকেলের ছাত্র ছিলেন। তার মেয়ে প্রাক্তন মন্ত্রী এবং রাজ্যপাল উমাকান্ত ঝার পুত্রবধূ।
বাধারঘাট বিধানসভা কেন্দ্র

বাধারঘাট বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলদুটি হলো ভারতের কমিউনিস্ট পার্টি (মার্ক্সবাদী) ও ভারতীয় জাতীয় কংগ্রেস (উভয় চার বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৫৭,৬৬১ জন, যার মধ্যে পুরুষ ভোটার ২৯,৩৩৯ জন এবং নারী ভোটার ২৮,৩২২ জন। বাধারঘাট বিধানসভা কেন্দ্রে ২০১৮ ভোটার লিঙ্গানুপাত ৯৬৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৫২,৬৭২ জন যার মধ্যে পুরুষ ভোটার ২৬,৯৮৭ জন এবং নারী ভোটার ২৫,৬৮৫ জন।
সূর্যমণিনগর বিধানসভা কেন্দ্র

সূর্যমণিনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ২০১৩ সাল থেকে কার্যকর। এখান থেকে ভারতের কমিউনিস্ট পার্টি (মার্ক্সবাদী) ও ভারতীয় জনতা পার্টি উভয় একবার করে জয়ী হন।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৯,৩২৪ জন, যার মধ্যে পুরুষ ভোটার ২৫,১৫১ জন এবং নারী ভোটার ২৪,১৭৩ জন। সূর্যমণিনগর বিধানসভা কেন্দ্রে ২০১৮ ভোটার লিঙ্গানুপাত ৯৬১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪৪,৮১৮ জন যার মধ্যে পুরুষ ভোটার ২২,৯৮৯ জন এবং নারী ভোটার ২১,৮২৯ জন।
জাপানী মহিলা টুয়েন্টি২০ আন্তর্জাতিক ক্রিকেটারদের তালিকা

এটি হলো জাপানের মহিলা টুয়েন্টি২০ আন্তর্জাতিক ক্রিকেটারদের তালিকা। একটি টুয়েন্টি২০ আন্তর্জাতিক ক্রিকেট ম্যাচ দুটি দেশের প্রতিনিধিত্বকারী দলের মধ্যে অনুষ্ঠিত হয়ে থাকে এবং দলদুটির প্রত্যেকরই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক মর্যাদা রয়েছে। টুয়েন্টি২০ ক্রিকেটের নিয়মানুসারে একটি টুয়েন্টি২০ আন্তর্জাতিক খেলা হয়ে থাকে।
এই তালিকায় সেই সব খেলোয়াড়দের অন্তর্ভুক্ত করা হয়েছে যারা অন্তত একটি টুয়েন্টি২০ ম্যাচ খেলেছে এবং তালিকাটি অভিষেকের ক্রম অনুসারে সাজানো হয়েছে। যেখানে একই ম্যাচে একাধিক খেলোয়াড় তাদের প্রথম ক্যাপ লাভ করেছেন সেক্ষেত্রে অভিষিক্ত খেলোয়াড়দেরকে তাদের শেষ নামের বর্ণানুক্রমিকভাবে তালিকাভুক্ত করা হয়েছে।
"পরিসংখ্যানটি ২২ সেপ্টেম্বর ২০১৯ পর্যন্ত হালনাগাদকৃত।"
অ্যান্ড্রয়েড কুঞ্জাপ্পান ভার্সন ৫.২৫

অ্যান্ড্রয়েড কুঞ্জাপ্পাব ভার্সন ৫.২৫ একটি ২০১৯ ভারতীয় মালায়ালম ভাষার কল্পবিজ্ঞানমূলক কমেডিধর্মী সিনেমা। কাহিনি এবং পরিচালনা করেছেন (তার পরিচালক হিসেবে অভিষেক) রাথিস বালাকৃষ্ণান পদুভাল। প্রযোজনা করেছেন সন্তোষ টি কুরুভিলা। প্রধান চরিত্রে অভিনয় করছেন সুরজ ভেঞ্জারমুডু, সৌবিন সাহির, সুরজ থেল্লাকাড, কেনডি জিরদো, এবং সাইজু কুরুপ। সঙ্গীত পরিচালনা করেছিলেন বিজিবল। প্লটে নির্মিত হয়েছে, সুব্রহ্মণ্যন (সৌবিন) কাজের জন্য রাশিয়া যায় এবং তার বৃদ্ধবয়সী বাবা ভাস্করন পোডুভালকে (সুরজ) দেখাশোনার জন্য কুঞ্জপ্পান নামে একটি অ্যান্ড্রয়েড রোবটকে তার কাছে রেখে যায়। পডুভাল অবশ্য এই ব্যাপারটাকে খুব একটা পছন্দ করেন না। পরে অবশ্য তার মনের পরিবর্তন হয়।
"অ্যান্ড্রয়েড কুঞ্জাপ্পান ভার্সন ৫.২৫ সিনেমাটি" ৮ই নভেম্বর ২০১৮-এ ভারতে মুক্তিতে পেয়েছিল। এটি সমালোচকদের অকুণ্ঠ প্রশংসা লাভ করে এবং বাণিজ্যিকভাবেও এটি ছিল সফলতা অর্জন করে। সিনেমাটিতে অভিনয়ের জন্য সুরজ সেরা অভিনেতার পুরস্কার পান, এছাড়াও সিনেমাটি আরও দুটি কেরালা রাজ্য চলচ্চিত্র পুরস্কার জিতেছে।
আলি খাসিফ

আলি খাসিফ হুমাদ খাসিফ হুসানি (, ; ৯ জুন ১৯৮৭; আলি খাসিফ নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।
২০০৪–০৫ মৌসুমে, আমিরাতি ক্লাব ফুজাইরাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফুজাইরাহের হয়ে এক মৌসুমে ২ ম্যাচে অংশগ্রহণ করার পর ২০০৫–০৬ মৌসুমে তিনি আল জাজিরায় যোগদান করেছেন।
২০১২ সালে, আলি সংযুক্ত আরব আমিরাত অনূর্ধ্ব-২৩ দলের হয়ে সংযুক্ত আরব আমিরাতের বয়সভিত্তিক পর্যায়ে খেলেছিলেন। এরপূর্বে ২০০৯ সালে তিনি সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।
আলি খাসিফ হুমাদ খাসিফ হুসানি ১৯৮৭ সালের ৯ই জুন তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলি সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০০৯ সালের ১৪ই অক্টোবর তারিখে, ২২ বছর, ৪ মাস ও ৫ দিন বয়সে, ডান পায়ে ফুটবল খেলায় পারদর্শী আলি জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ৩–১ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে আলি সর্বমোট ১ ম্যাচে অংশগ্রহণ করেছেন।
সমাধি (মন্দির)

সমাধি বা সমাধি মন্দির হল মন্দির, উপাসনালয় বা মৃতদের স্মরণকারী স্মারক (সমাধি বা সমাধির অনুরূপ), যেটিতে মৃত ব্যক্তির দেহ থাকতে পারে বা নাও থাকতে পারে। হিন্দু ধর্মীয় ঐতিহ্যে সাধু বা গুরু হিসেবে বিবেচিত ব্যক্তিদের সম্মান করার জন্য প্রায়ই এইভাবে সমাধি স্থান তৈরি করা হয়, যেখানে বলা হয় যে এই ধরনের আত্মা মহাসমাধিতে চলে গেছে, বা মৃত্যুর সময় ইতিমধ্যেই সমাধিতে (অদ্বৈত চেতনা) ছিল।
শিখধর্মে ধর্মীয় ও রাজনৈতিক উভয় বিশিষ্ট ব্যক্তিদের সমাধিতেও সমাধি ব্যবহার করা হয়। উদাহরণগুলির মধ্যে রয়েছে লাহোরে রঞ্জিত সিং এবং লাহোরের কাছে মহারাজা শের সিং-এর সমাধি। হিন্দু সমতুল্যদের সাধারণত ছত্রী বলা হয়, যদিও মারাঠা সাম্রাজ্যের ব্যক্তিরা প্রায়ই "সমাধি" ব্যবহার করে। "সমাধি" নামক কাঠামোর রূপগুলি ব্যাপকভাবে পরিবর্তিত হয়। শব্দটি কখনও কখনও স্মারক স্টিলের জন্য ব্যবহৃত হয়, যাকে পালিয়াও বলা হয়, এক ধরনের হিরো পাথর একসময় গুজরাত  ও সিন্ধু অঞ্চলে প্রচলিত। এটি ছোট স্মারক ভবনের জন্য ব্যবহার করা যেতে পারে যেমন খোলা ছত্রি, প্রায়শই মন্দিরের চারপাশে স্থাপন করা হয়।
ভারতের ঐতিহ্য হল অধিকাংশ হিন্দু লোকেদের মৃত্যুর সময় দাহ করা, যেখানে সমাধি সাধারণত যোগী এবং সাধুদের মতো উন্নত আত্মাদের জন্য সংরক্ষিত। যারা ইতিমধ্যেই "যোগের আগুন দ্বারা শুদ্ধ" হয়েছে বা যারা মৃত্যুর সময় সমাধি অবস্থায় ছিলেন বলে মনে করা হয়। সমাধিতে সাধারণত শ্মশানের পরিবর্তে অহংকার অন্তর্ভুক্ত থাকে।
তিব্বত–নেপাল লবণ বাণিজ্য পথ

তিব্বত–নেপাল লবণ বাণিজ্য পথ হল একটি প্রাচীন তিব্বতীয় মালভূমি এবং নেপালের মধ্য পাহাড়ের মধ্যকার একটি লবণ বাণিজ্যপথ যা নেপাল পর্যন্ত পৌঁছে ভারতের দিকে চলে যায়। ১৯৫০ সালে গণচীনে তিব্বতের অন্তর্ভুক্তি এবং ১৯৬২ সালে চীন-ভারত যুদ্ধ সংঘটিত হওয়ার পর বাণিজ্যের পদ্ধতি বদলে যায় এবং ভারত ও তিব্বতের মাঝে অবস্থিত পুরনো বাণিজ্য পথটির ব্যবহার কমে যাওয়ার পাশাপাশি পথটিতে লবণ বোঝাই ক্যারাভান অচল হয়ে পড়ে।
ইতিহাসে দেখা গেছে, নেপালী এবং তিব্বতীয়রা গিরিপথগুলো দিয়ে একে অপরের সাথে বাণিজ্য করতো। বাণিজ্যকৃত সবচাইতে গুরুত্বপূর্ণ পণ্যগুলোর দুটি ছিল তিব্বতের হ্রদ হতে প্রাপ্ত লবণ (যেমন নামটসো), এবং নেপালের মধ্য পাহাড়ের চাল। বহু শতাব্দী ধরে, তিব্বতের লবণ ও উল এবং নেপালের শস্য ও অন্যান্য কৃষি পণ্যের বিনিময় একটি বাণিজ্যিক ভিত্তি তৈরি করে যা ঐতিহ্যগতভাবে বিভিন্ন, অধিকাংশ তিব্বতি-ভাষী সম্প্রদায়ের কাছে ছিল। খ্যাম্পার মতন যাযাবর দল, যাদের নিজেদের কোন জমি ছিলো না, বেঁচে থাকার নিমিত্তে তারা ভেড়া, ছাগল এবং চমরী গাই ব্যবহার করে লবণ ও চাল ক্রয়ে অংশ নিতো। ভারত ও চীনের অন্যান্য পণ্যগুলোও বাণিজ্যে বিক্রি করা হত।
তিব্বতের প্রচুর লবণ থাকলেও তাদের কাছে চাল ছিলো সামান্য, অন্যদিকে দক্ষিণ নেপালে প্রচুর চাল পাওয়া গেলেও লবণের অভাব ছিলো। ব্যবসায়ীরা এই সমস্যা সমাধানে সক্ষম ছিল; তারা তিব্বত থেকে লবণ যতই নিয়ে যেত, তা ততই মূল্যবান হয়ে ওঠেছিলো। ভারত/নেপাল সীমান্তে ভারত থেকে সামুদ্রিক লবণ সহজপ্রাপ্য হওয়ার পর লবণের দাম কমে আসে। যাযাবর ব্যবসায়ীরা ভারতীয় লবণ কেনা শুরু করে এবং নেপালের নিম্নভূমিতে শীতকালে শিবির নির্মাণ করে বসবাস শুরু করে। সেখানে তারা তাদের ভেড়া থেকে উল উৎপাদন করে তা থেকে তৈরি কম্বল ও লবণের বিনিময়ে গ্রামবাসীদের কাছে চাল ক্রয় করত। মার্চ মাসে তারা নিজেদের ভেড়া, ছাগল এবং গার্হস্থ্য জিনিসপত্র বহনকারী চমরী গাই নিয়ে উত্তরের দিকে চলে যেত। তুষার যথেষ্ট পরিমাণে গলে যাওয়ার পর তারা পাহাড়ের পথ অতিক্রম করে চলে যেত। আগস্ট মাসে তিব্বতের পুরাংয়ে পৌঁছানোর পর তারা চালের বিনিময়ে তিব্বতীয় লবণ কিনত এবং পরের মাসে দক্ষিণে ফিরে যেত।
১৯৫০ এর দিকে, তিব্বতে চীনের উপস্থিতির ফলে তিব্বতীয় মালভূমিতে মহাসড়ক নির্মাণ শুরু হয় যা চীন থেকে তিব্বতীয় যাযাবরদের নিকট আটা ও চাল পৌঁছানো সম্ভব করে দেয়। একই সময় নেপালে উন্নত সড়কের অর্থ হল ভারত থেকে আয়োডিনযুক্ত লবণ আসা সহজতর হওয়া। এটি ছিল গুরুত্বপূর্ণ কেননা গলগন্ড ও বামনত্ব নেপালে অনেক হতো। তাদের বহন করা পণ্যের চাহিদা কম থাকায়, ঐতিহ্যবাহী আন্তঃসীমান্ত বাণিজ্য অর্থনৈতিকভাবে কম গুরুত্বপূর্ণ হয়ে ওঠে। ১৯৮০ সালের দিকে নতুন দাদেলধুরা হতে দোতি এবং কোহলপুর হতে বানবাসা মহাসড়ক দুটি বাণিজ্যের উপর সিলমোহর দিয়ে দেয়।
এর কিছু সহজ পথ গণ্ডকী প্রদেশের মুস্তাং জেলায় অবস্থিত ছিল। যার ফলে কালী গণ্ডকী ঘাট বাণিজ্য কর্মের কেন্দ্রবিন্দুতে পরিণত হয়। "উচ্চ মুস্তাং" অঞ্চলটি নেপালের মুস্তাং জেলার দুই-তৃতীয়াংশ অংশ নিয়ে গঠিত। কালী গণ্ডকী ঘাটের ডানা অথবা তুকুচের মতন গ্রামগুলো ছিল বাণিজ্যপথের বিশ্রাম স্থল। দোলপা জেলাও এই বাণিজ্য পথ থেকে উপকৃত হয়েছিলো।
ইতিহাস থেকে প্রাপ্ত তথ্য অনুসারে, এখানে ছিল একাধিক সীমান্ত ক্রসিং। উচ্চ মুস্তাং এবং তিব্বতের মধ্যকার কোড়া লা ক্রসিং ছিল মূখ্য লবণ বাণিজ্য পথের একটি উদাহরণ। যদিও এই ক্রসিংটি ১৯৬০ এর দশকে তিব্বতীয় গোরিলাদের কারণে বন্ধ করে দেওয়া হয়। এটি বছর অধিকাংশ দিবসগুলো বন্ধ থাকলেও অর্ধবার্ষিক দ্বী-সীমান্ত বাণিজ্য মেলা উপলক্ষে সীমিত পরিসরে খুলে দেওয়া হয়।
পদভ্রমণকারীদের জন্য, বোধি গণ্ডকী নদী বরাবর লবণ বাণিজ্য পথ হয়ে চলা মানাসলু সার্কিট একটি গুরুত্বপূর্ণ জায়গা যা মহা হিমালয় পথের অংশ।
আবাশা

"আবাশা" (জর্জিয়ান: აბაშა) পশ্চিম জর্জিয়ার একটি শহর যার জনসংখ্যা প্রায় ৪,৯৪১। এটি সমুদ্রপৃষ্ঠ থেকে ২৩ মিটার উপরে আবাশা এবং নোঘেলা নদীর মধ্যে অবস্থিত এবং তিবিলিসি শহর থেকে পশ্চিমে প্রায় ২৮৩ কিমি (১৭৬ মাইল) দূরে অবস্থিত। আবাশা ১৯৬৪ সালে একটি শহরের মর্যাদা অর্জন করে এবং এবং বর্তমানে সামগ্রেলো-জেমো সাভেনেতি অঞ্চলের মধ্যে আবাশা পৌরসভার একটি প্রশাসনিক কেন্দ্র হিসাবে কাজ করে। চকন্দিদির জর্জিয়ান অর্থোডক্স এপার্চির (চার্চ) সদর দপ্তরও আবাশাতে অবস্থিত।
আবাশার আধুনিক ইতিহাস মূলত ১৯৭০-এর দশকে একটি অনুরণিত সোভিয়েত যুগের অর্থনৈতিক পরীক্ষার সাথে জড়িত যা জর্জিয়ান কমিউনিস্ট পার্টির প্রধান এডুয়ার্ড শেভার্ডনাদজে দ্বারা প্রবর্তিত হয়। ১৯৭১ সালে, শেভার্ডনাদজে কোলখোজসহ সমস্ত আঞ্চলিক কৃষি প্রতিষ্ঠানকে একটি একক ব্যবস্থাপনা সমিতিতে একত্রীভুক্ত করেন। একই সময়ে, যারা কৃষিকাজ করেছেন তারা এর ভাল ফল পেয়েছেন এবং আর্থিক স্বাছন্দ্য লাভ করেন। এই পদক্ষেপটি স্থানীয় উদ্যোগ এবং সমন্বয়কে সহজতর করেছে এবং পূর্বে অত্যন্ত দরিদ্র আবশা জেলাতে কৃষি উৎপাদনে দ্রুত বৃদ্ধির দিকে পরিচালিত করেছে। লেনিনের পর এটি সোভিয়েত ইউনিয়নের প্রথম ব্যক্তিগত উদ্যোগ ছিল। ১৯৮০ এর দশকের শুরুর দিকে, "আবাশা গবেষণা" জর্জিয়ার অন্যান্য অঞ্চলে অনেক সাফল্যের সাথে সম্প্রসারিত হয়েছিল।
আরবি থেকে "আবাশা" শব্দটি এসেছে। একটি কিংবদন্তি অনুসারে, আরবরা এখানকার নদীটি পার হতে চেয়েছিল, কিন্তু এটি স্ফীত হয়ে যাওয়ায় এবং তারা একে অপরকে "আবা-শা" অর্থাৎ "পশ্চাদপসরণ কর বা ফিরে আস" বলে চিৎকার করতে থাকে। জুয়ানশের স্মৃতিকথা অনুসারে, ৮ম শতাব্দীতে সম্রাট দ্বিতীয় মারওয়ানের সেনাবাহিনীর ইথিওপিয়ান বংশোদ্ভূত ২৩,০০০ আবিসিনিয়ান পদাতিক সৈন্য একটি নদীতে এবং ৩৫,০০০ ঘোড়া অন্য আরেকটি নদীতে ডুবে যায়। সেই কারণে ঐ একটি নদীর নাম হয় আবাশা এবং অন্যটির নাম হয় তসখেনিস্তকালি।
জর্জিয়ান অনেক বিখ্যাত মানুষের জন্ম এই শহরে। কনস্ট্যান্টাইন গামসাখুরদিয়া (১৮৯৩-১৯৭৫) যিনি একজন বিখ্যাত জর্জিয়ান লেখক ছিলেন, এই আবাশা শহরেই তিনি জন্মগ্রহণ করেন। এছাড়াও এই শহরের বাসিন্দাদের মধ্যে অন্যতম ছিলেন আকাকি খোশতারিয়া (১৮৭৩-১৯৩২) যিনি একজন জর্জিয়ান উদ্যোক্তা এবং সমাজসেবী ছিলেন। আবাশা শহরে জন্মগ্রহণ করা আরেকজন বিখ্যাত ব্যক্তির নাম রেভাজ নাদারেশভিলি । ১৯৯১ সালে জন্ম এই বিখ্যাত ক্রীড়াবিদ ২০১৭ সালে অনুষ্ঠিত বিশ্ব কুস্তি চ্যাম্পিয়নশিপে ব্রোঞ্জ পদক জিতেছেন।
আলেক্সি বেলান

আলেক্সি বেলান আলেক্সিভিচ (রুশ Алексей Алексеевич Белан ) (জন্ম জুন ২৭, ১৯৮৭) হলেন একজন লাটভিয়ান এবং রাশিয়ান হ্যাকার যিনি এফবিআই-এর মোস্ট ওয়ান্টেড অপরাধীদের তালিকায় রয়েছেন। তার বিরুদ্ধে নেভাদা ও ক্যালিফোর্নিয়া রাজ্যের তিনটি মার্কিন কোম্পানির কম্পিউটার নেটওয়ার্কে অবৈধ প্রবেশের অভিযোগ আনা হয়েছে । ২০১২ এবং ২০১৩ সালে সংঘটিত লঙ্ঘনের ফলস্বরূপ, একজন হ্যাকার কোম্পানির কর্মীদের এবং তাদের পরিষেবার কয়েক মিলিয়ন নিবন্ধিত ব্যবহারকারীদের ব্যক্তিগত ডেটা চুরি করেছিল, যা পরে ইন্টারনেটের মাধ্যমে বিক্রি করা হয়েছিল।তিনি Абыр Валгов, Абырвалг, Федюня, Магг, М4G, এবং Мой.Явик ছদ্মনামে পরিচিত।
রাজা বোরা

রাজা বোরা (অসমীয়া: ৰাজা বৰা), ওরফে পলাশ ফুকন, ছিলেন অরবিন্দ রাজখোয়ার ব্যক্তিগত দেহরক্ষী, ইউনাইটেড লিবারেশন ফ্রন্ট অফ আসামের চেয়ারম্যান, ভারতের আসাম রাজ্যে কর্মরত একটি বিপ্লবী বিদ্রোহী সংগঠন।
৪ ডিসেম্বর, ২০০৯-এ, বোরা, গ্রুপের চেয়ারম্যান অরবিন্দ রাজখোয়া এবং অন্যান্য আটজনের সাথে, মেঘালয়ে ভারত-বাংলাদেশ সীমান্তের কাছে ভারতীয় কর্তৃপক্ষের কাছে আত্মসমর্পণ করে । মেঘালয়ের পূর্ব খাসি পাহাড়ের ডাউকির কাছে সীমান্ত অতিক্রম করার মুহুর্তে সীমান্ত নিরাপত্তা বাহিনী তাদের হেফাজতে নিয়েছিল বলে জানা গেছে । 
ভারতের বিরুদ্ধে যুদ্ধ চালানোর অভিযোগ ছাড়াও তার বিরুদ্ধে জয়পুর থানায় একটি হত্যা মামলা দায়ের করা হয়েছে।
খালিদ হাবিব

খালিদ হাবিব (আরবি: خالد حبيب) (মৃত্যু: ১৬ অক্টোবর, ২০০৮), জন্মনাম শাওকি মারজুক আবদুল-আলিম দাব্বাস (আরবি: شوقي مرزوق عبد العليم دباس), ছিলেন পাকিস্তান ও আফগানিস্তানের আল-কায়েদার কেন্দ্রীয় সদস্য। তার জাতীয়তা মিশরীয় (সিবিএস নিউজ অনুসারে) এবং মরক্কো (দ্য নিউ ইয়র্ক টাইমস অনুসারে) হিসাবে প্রতিবেদনে উল্লেখ করা হয়েছিল।
হাবিব ওই অঞ্চলের অপারেশন কমান্ডার ছিলেন। তিনি আল-কায়েদা সদস্যদের মধ্যে একজন ছিলেন যারা ইরাক, চেচনিয়া এবং অন্যত্র যুদ্ধের অভিজ্ঞতার কারণে আরও বেশি যুদ্ধে কঠোর হয়েছিলেন। এই অভিজ্ঞতা তাদের পূর্বসূরিদের চেয়ে বেশি সক্ষম করে তুলেছে। দ্য নিউ ইয়র্ক টাইমসের মতে , এই ক্যাডার আল-কায়েদার নেতৃত্বের আগের প্রজন্মের চেয়ে বেশি কঠোরপ্রকৃতির ছিলেন। এফবিআই তাকে "শীর্ষ পাঁচ বা ছয় এর সবচেয়ে সক্ষম, সবচেয়ে অভিজ্ঞ জিহাদি নেতা হিসাবে বর্ণনা করেছেন।
২০০৮ সালে হাবিব মার্কিন-চালিত এমকিউ-১ প্রিডেটর বিমান থেকে শুরু করা ক্ষেপণাস্ত্র হামলা এড়াতে ওয়ানা থেকে পাকিস্তানের তাপারঘাইতে স্থানান্তরিত হয়। এরপর খালিদ হাবিব ১৬ অক্টোবর, ২০০৮ তারিখে তাপরঘাইয়ের কাছে ড্রোন হামলায় নিহত হন। ২৮ অক্টোবরে বিদ্রোহী জিহাদিরা এশিয়া টাইমসকে নিশ্চিত করে যে, ড্রোন হামলায় হাবিব নিহত হয়েছেন।